PIÈGES A L’APPUI. 
231 
» De délivrer un g prisonnier, 
C’est miséricorde parfaitte. 
J’en ai ung' qui peut trop crier : 
« Lasse-my, ma vie est deffaitte, 
» D’amour se par vous n’est reffaitte. : 
Car je crains trop cestui peschié, 
Que, se par moy n’est la paix faitte, 
Mon salut soit fort empeschié. 
» Conseillier ung desconseillié , 
On dit que c’est moult belle aumosne; 
Mais j’ay ung cuer mal conseillié 
Et ung œil qui ne s’abandonne 
Pour la plus loyalle personne 
Aider, que jamaiz on verra. 
S’Amours ce mal ne me pardonne , 
Je say bien qu’il m’en mescherra. 
» Et puis d’ensevelir les corps, 
Ne say que doye devenir. 
Ce n’est pas par moy s’ilz sont mors, 
Je n’y puis mettre ne tollir. 
Se je vueil penser d’eslargir 
Ung cuer qui se donne tout mien , 
Point ne me fault ensevelir 
Ce que je gariroie bien. 
)> Beau père, je vous ay dit cy 
Mes peschiés dont j’ay abondance. 
Au Dieu d’amours en cry mercy. 
Se j’ay failly par ignorance 
A aymer, j’en ai desplaisance. 
Se mieux faire ay intension, 
S’en requiers avec pénitence 
Amoureuse absolution. » 
DITES CONFITEOR. 
— » Confiteor au Dieu d’amours 
Et à Vénus sa doulce mère 
Et à tous les vrays servitours 
Qui ont leur acointance chère , 
Et à vous, bien celer, biau père , 
Car moy, dolente pécheresse , 
Ay péchié en mainte manière 
Contre Amours, dont je me confesse. » 
— » Amen, ma fille gracieuse ; 
Vous soyez la très-bien venue; 
Assez devés estrejoieuse 
De ce que je vous ay congnue ; 
Car il n’a homme soubz la nue 
Qui mieulx vous sceust conseil donner ; 
De vostre grant desconvenue 
Amours vous vueille pardonner. 
i> J’ay oy vostre piteux cas 
Et les griefs maulx qu’avez commis 
Contre Amours en plusieurs estas , 
Lesquels vous seront tous remis, 
Combien qu’ayez vostre temps mis 
A vos cinq sens mal gouverner ; 
Jeunesse a vostre cuer submis ; 
Amours vous vueille pardonner. 
n Vous venez par dévotion 
Cy déclarer vostre couraige 
Et avez grant contrition , 
Je le voy à vostre visaige, 
Et entends à vostre langaige 
Que vous voulés abandonner 
A pénitance, comme sage ; 
Amours vous vueille pardonner. 
» Ores , ma belle fille gente, 
Selon vostre confession , 
Vous estes de cuer bien dolente 
D’avoir mis vostre affection 
A donner tant d’affliction 
A ung qui se vuelt adonner 
De vous servir sans fiction; 
Amours vous vueille pardonner. 
\ 
